ming030890/wiki-yue-high-quality huggingface dataset:
泰文字

泰文字（泰文：อักษรไทย, àksǒn thai）係泰國用嚟寫泰文同埋一啲其他少數民族語言嘅文字，有44個輔音字母、21個母音字母、4個聲調符號、同埋一啲標點符號。泰文字母由左寫到右，唔分大細楷。
全部泰文字母


歷史
蘭甘亨碑銘，最早使用原泰文嘅碑銘（曼谷國家博物館）
泰文字母嘅演變
泰文係源自素可泰文字，而素可泰文字又係源自舊高棉文字（泰文：อักษรขอม，《akson khom》），呢種文字係南印度婆羅米文字嘅一種南方體，衍生自南印度嘅帕拉瓦字母（泰文：ปัลลวะ）。根據傳統，泰文係喺1283年由蘭甘亨大帝（泰文：พ่อขุนรามคำแหงมหาราช）創造嘅。最早嘅泰文記錄係喺1292年嘅蘭甘亨碑銘，不過有啲學者質疑佢嘅真實性。呢種文字係源自當時舊高棉文字嘅草書形式。佢修改同簡化咗一啲舊高棉字母，仲引入咗一啲新嘅字母嚟配合泰語嘅音系。佢仲引入咗聲調符號。泰文被認為係世界上第一種發明聲調標記嚟表示不同聲調嘅文字，而呢啲聲調喺佢嘅文字來源──南亞語系同印度-雅利安語支嘅語言中係冇嘅。雖然中文同其他漢藏語系嘅語言喺佢哋嘅音系中有唔同嘅聲調，但係喺佢哋嘅文字系統入面就搵唔到聲調標記。所以，聲調標記係泰語嘅一個創新，之後影響咗其他相關嘅壯侗語同一啲東南亞大陸嘅藏緬語支語言。另一個新嘅嘢就係辰聲複輔音，佢哋係橫向同連續寫嘅，而唔係將第二個輔音寫喺第一個下面。最後，呢種文字將元音符號寫喺主線上面，但係呢個創新冇幾耐就唔再用嘞。

文字系統
拼寫同發音之間嘅關係頗為複雜。有幾個主要問題：
1. 對於好多輔音音，有兩個唔同嘅字母代表同一個音，但會導致唔同嘅聲調。呢個源於泰語音韻史上嘅一個重大變化（聲調分化）。喺泰文字創立嗰陣，呢種語言有三個聲調同埋一套完整嘅濁音同清音輔音對比（例如「z」對「s」）。之後，濁音同清音嘅分別消失咗，但係原本嘅三個聲調就分化成六個，原本嘅濁音（而家嘅「低」輔音符號）產生較低嘅聲調變體，原本嘅清音（而家嘅「中」同「高」輔音符號）就產生較高嘅聲調變體。
2. 泰語從梵語同巴利語借咗好多字，而泰文字母就係為咗盡可能保留呢啲借詞嘅原本拼寫而創造嘅。呢個意味住泰文字母有好多「重複」嘅字母，喺梵語同巴利語度代表唔同嘅音（例如齶齒音擦音「ś」），但係喺泰語入面從來冇代表過唔同嘅音。呢啲字母主要或者完全用喺梵語同巴利語借詞度。
3. 為咗保留原本梵語同巴利語嘅拼寫，喺音節尾部就產生咗特別多重複嘅拼寫方式（泰語喺呢個位置嘅音非常有限，但係梵語可以有任何音，尤其係喺原本嘅尾音/a/消失之後），同埋好多靜音字母。而且，好多梵語同巴利語借詞嘅輔音一般都係靜音嘅。呢啲字嘅拼寫同梵語或者巴利語嘅拼寫好似：
泰語สามารถ（拼寫成「sǎamaarth」但係發音係「sa-mat」/sǎː mâːt/，r係靜音，而用咗送氣輔音代表嘅t係普通音）「能夠」（梵語समर्थ「samartha」）
泰語จันทร์（拼寫成「chanthr」但係發音係「chan」/tɕān/，因為th同r係靜音）「月亮」（梵語चन्द्र「chandra」）
4. 泰語音韻學規定所有音節都要以元音、近音、鼻音或者清塞音結尾。所以，喺首位同尾位嘅字母發音可能唔同。詳情請睇下面嘅「字母表」。
5. 雖然高位字母「ho hip」ห用嚟寫/h/音，但如果呢個字母喺一個音節入面低位字母嘅前面，佢就會變成靜音嘅「ho nam」，並將初始輔音變成高位。詳情請睇下面嘅「聲調」。
泰文字母冇拉丁字母嗰種大細楷之分。字同字之間連續書寫，唔用空格分開，除非有啲特殊嘅語言學理由。

標點符號
句子嘅細停頓可能會用逗號（泰文：จุลภาค或ลูกน้ำ，chunlaphak或luk nam）標示，大停頓就用句號（泰文：มหัพภาค或จุด，mahap phak或chut），但係最常見嘅就係用空格（泰文：วรรค，wak）。泰文寫作都用引號（泰文：อัญประกาศ，anyaprakat）同圓括號（泰文：วงเล็บ，wong lep或泰文：นขลิขิต，nakha likhit），但係唔用方括號或者大括號。
paiyan noiฯ（泰文：ไปยาลน้อย）用嚟做縮寫。paiyan yaiฯลฯ（泰文：ไปยาลใหญ่）同英文嘅「etc.」一樣。
有幾個已經過時嘅字符以前用嚟標示段落嘅開始或者結束。一隻鳥眼๏（泰文：ตาไก่，ta kai，正式叫做ฟองมัน，fong man）以前用嚟標示段落。angkhan kuu๚（泰文：อังคั่นคู่）以前用嚟標示章節嘅結束。kho mut๛（泰文：โคมูตร）以前用嚟標示文件嘅結束，但而家已經唔用。

原理
内文：abugida
泰文字屬於 abugida 型嘅文字，打橫由左至右寫，啲元音會用附加符號噉嘅方法加落輔音符號度，可以係加喺輔音符號右邊、上邊、下邊或者左邊等都得。例子—
ก 寫嘅係輔音 /k/（大致相當於粵拼嘅 g）
กา 讀音近似粵拼 gaa3，
กิ 讀音就近似粵拼 gi3，
กุ 讀音就近似粵拼 gu3
... 等等。由此可見，呢套系統個做法同天城字嗰種做法好相似。順帶一提，仲有人試過提倡用泰文字寫粵語嘅方案，同每個粵拼輔音同元音，搵返個對應佢嗰個音嘅泰文字，例如以下呢句出自《世界人權宣言》嘅名句譯做粵語：
用漢字寫：人人生出嚟就係自由嘅。
轉做粵拼：Jan4 jan4 saang1 ceot1 lai4 zau6 hai6 zi6 jau4 ge3。
同每個音節，搵返段啱音嘅泰文字，寫出嚟就係：
ยาะนยาะน ษั๋งโซ๋ดใลา ไฎ่ให่ เฎ่ไยา เเข.
斯特拉斯堡競賽會

斯特拉斯堡競賽會（英文：RC Strasbourg Alsace），係法國斯特拉斯堡嘅一間職業足球球會，依家踢緊法國甲組足球聯賽‎。
中華民國行政院院長

中華民國行政院院長（行政院院長，簡稱行政院長，又叫閣揆）係中華民國行政院嘅阿頭，亦都係中華民國中央政府入面實際處理政務嘅人，負責領導內閣嘅各個行政部門，由總統直接任命。佢個職位類似其他共和制國家嘅內閣總理或者君主制國家嘅首相。當總統同埋副總統都同時因為某種原因而唔能夠視事嘅時候，就會由行政院院長代行總統嘅職權。現任院長係民主進步黨籍嘅卓榮泰，喺2024年5月20號就任。
行政院院長嘅前身係中華民國國務總理，行政院嘅第一任院長係譚延闓，行憲之後嘅第一任院長係翁文灝，而政府搬去台灣之後嘅第一位院長係陳誠。

簡介
喺北洋政府嘅時期，中華民國內閣嘅阿頭係國務總理或者國務卿。1928年10月3號，國民政府通過咗《中國國民政府組織法》，設立行政院院長用嚟取代國務總理，並且設置咗行政院作為全國最高嘅行政機關。10月8號，譚延闓被選做首任行政院院長。10月25號，行政院成立，開始正式辦公。
《中華民國憲法》喺1946年起草嗰陣，中國民主社會黨籍知名學者張君勱本來嘅原意係設計偏向內閣制，行政院院長係由總統提名，再要經立法院同意任命。總統嘅政令要有行政院院長嘅副署先得，職權類似內閣總理。但係由於第二次國共內戰嘅爆發，國民政府實行動員戡亂，憲法增設咗臨時條款嚟賦予總統極大嘅權力。1949年，中華民國政府因為國共內戰失敗而搬咗去臺灣之後，中國國民黨總裁蔣介石長時間做總統，並用軍事戒嚴嘅《動員戡亂時期臨時條款》做佢嘅統治基礎，所以實際上變咗做總統制。而且陳誠同嚴家淦長時間都兼任副總統同埋行政院院長，淨係喺嚴家淦做總統同埋蔣經國做行政院院長嘅時候，先至短暫變返做內閣制。
1990年代，台灣進行過幾次嘅修憲，同埋訂立咗《中華民國憲法增修條文》。喺1997年第四次修憲之後，取消咗行政院院長嘅副署權，行政院院長直接由總統任命，唔再需要經立法院同意先至可以任命，叫做「改良式雙首長制」，偏向比較似法蘭西第五共和國嘅半總統制。
由於憲法無明確話過副總統不可以同時做行政院院長，所以在戒嚴時期嗰陣，副總統陳誠同嚴家淦都曾經兼任過行政院院長。1996年，連戰用行政院院長嘅身份當選副總統，同時繼續做行政院院長，引發憲政爭議，當時民主進步黨反對副總統可以兼任院長。司法院大法官喺《釋字第419號解釋》入面，認為兩個職位嘅性質雖然唔係明顯「不相容」，但都係不適宜兼任，呢場爭議最後因為連戰嘅辭職而結束。
改做雙首長制之後，行政院院長成日轉。喺2000年第一次政黨輪替之後，民主進步黨第一次執政，喺陳水扁做總統嘅8年入面總共有六位院長，除咗唐飛之外，淨低嘅行政院院長全部都係民進黨籍。由執政黨自己組閣，而且大多數做院長嘅都曾經做過立法委員或者台灣省議員。
2008年第二次政黨輪替，中國國民黨重新再上台執政。喺馬英九嘅8年總統任期入面，同樣都有六位院長，除咗吳敦義曾經做過高雄市市長同埋立法委員之外，劉兆玄、陳沖、江宜樺、毛治國同埋張善政大多數都係學者或者官員出身，其中張善政係第一位無黨籍嘅行政院院長。
2016年第三次政黨輪替，民主進步黨第二次上台執政，喺現任總統蔡英文嘅任期入面，出現過三位院長，包括無黨籍嘅林全、民進黨籍嘅賴清德、第二次做閣揆嘅蘇貞昌同埋曾經做過副總統嘅現任院長陳建仁。
卓榮泰

卓榮泰（粵拼：coek3 wing4 taai3；1959年1月22號—），臺北市人，現任中華民國行政院院長。做過臺北市議員、立法委員、行政院政務委員兼發言人、行政院秘書長兼台灣各區聯合服務中心主任、總統府副秘書長、雙連視障關懷基金會董事等。
管控功能

一個人腦由左邊睇嘅樣；紅色嗰橛就係前額皮層，前額皮層同管控功能有密切關係。
喺心理學等嘅領域上，管控功能（英文：executive functions）係泛指一拃幫手調控行為嘅認知功能。例如係「由一柞可能嘅行動當中，按『邊個行動最能夠達到自己目的』揀其中一個，再向身體下令要肌肉做出嗰種行為」嘅過程，要用到注意力控制同工作記憶等嘅功能。
心靈模型

心靈模型（粵拼：sam1 ling4 mou4 jing4；英文：mental model）指一個認知系統對世界嘅運作方式嘅理解。例如一個人嘅心靈模型正路會包含「地球環境下嘅物體會受重力影響」嘅物理法則。
有管理學研究者試過對一啲公司嘅內部文件做內容分析，指出組織決策者嘅心靈模型會影響一個組織改變同適應新環境嘅能力－「環境太平得滯」同「決策者留意唔到改變嘅需要」都會搞到一個組織嘅決策者留意唔到生意環境嘅變化，阻礙一個組織嘅學習同適應，往往會喺幾年後搞到個組織因為適應上嘅失敗而大受損失。
劍道

劍道（Kendo）係由日本劍術規範化後嘅一種武術競技運動，用到竹刀對打。
足球波

足球波（Football）係足球運動用到嘅波，標準由國際足球協會理事會規範。現代足球波係個32面體，由12塊正五邊形同20塊正六邊形組合而成。
普拉提

普拉提（Pilates）係種健身運動，喺20世紀頭由德國人普拉提發明，有少少似瑜伽。
特攝

特攝（日文：特撮），係日本文化入面一類用到特殊攝影技術嘅影片，涉及好多特效，通常用科幻、戰爭、奇幻或者恐怖做題材。
江道海

江道海（Benz Kong，1956年—）係香港電影人，主要做動作指導，亦有客串做演員，2007年更第一次執導電影《雙子神偷》。
姬昌

姬昌即周文王，係中國商朝末年周氏族首領，受追尊為王，後世當佢係道統嘅傳人之一。

生平
商朝末年嗰陣，姬昌被封西伯，位列三公之一，歷事帝乙、帝辛（紂王）兩朝。任用太顛、散宜生等能人，施行裕民政策，宗族日盛。後嚟，佢被大臣崇侯虎誣告，紂王捉佢去坐監。後來獻「有莘氏之女」、「驪戎之文馬」等寶物同疏通朝臣先可以獲釋。佢曾經解決虞、芮兩國嘅爭端，出兵進攻犬戎、密須、黎、邗，又擊滅崇、阮、共，修建都城豐邑（家下陝西省戶縣），重擴充勢力去到長江、漢水、汝水等地區。
文王臨死嗰陣叫佢個仔姬發早圖滅商。
周朝建立之後，姬昌被追尊作「文王」。
2006年以黎衝突

2006年以黎衝突係一連串由黎巴嫩真主黨所屬軍隊和以色列國防軍打嘅仗。
天天歷險記

《天天歷險記》（法文：Les Aventures de Tintin），國語譯《丁丁歷險記》，係比利時漫畫家艾爾吉畫嘅漫畫作品，總共有廿四輯，由1929年出到1976年。呢個漫畫作品喺歐洲好受歡迎，重譯咗做超過七十種唔同語言。
沙梨頭北街

沙梨頭北街（葡文：Rua Norte do Patane）係澳門花地瑪堂區一條主要馬路，呢條路由青洲大馬路開始一路去到俾若翰街為止。

意外
2018月2月1號朝早六點左右，一個市民行過沙梨頭北街發現一架泊咗響到嘅電單車火燭燒緊，附近餐飲員工曾經攞水嘗試救火，但係唔成功，之後一架巴士經過，巴士司機即刻停車響巴士到攞滅火筒落車將火救熄，消防人員到場嗰陣場火已經被救熄。司警經初步調查，涉事電單車座位同車身位都燒爛；而響電單車隔離嘅地到發現一個打火機，懷疑同案件有關。事故入面冇造成任何傷亡，初步列為懷疑縱火案處理，案件交畀調查科跟進。
廣州市歷年拆毀文物一覽

廣州市歷年拆毀文物一覽列出由廣州市政公所設立（1918年），各種原因拆毀嘅廣州文物。由於去到1960年代，政府至開始公佈文物保護單位，所以1960年代份表會加「保護級」呢欄。
呢份表嘅地址會跟廣州市嘅行政區域變化嚟寫。譬如2005年之前東山區唔歸入越秀區，芳村區唔歸入荔灣區，等等。
梁琤

梁琤（Jade Leung，1969年11月23號—），原名梁玉燕，係香港演員，鄉下喺廣東省佛山市南海區，1990年亞洲小姐競選落選後加入電影圈，1992年憑出道作品《黑貓》攞香港電影金像獎「最佳新人獎」。另外佢又參演過無綫電視電視劇，出名作品包括2004年《金枝慾孽》，不過同年因阿爸患病而息影，直到2013年用部頭合約方式返無綫電視，2020年1月完咗同無綫電視嘅合約。

演出
呢個表唔完整，歡迎加料。
10月12號

10月12號係公曆年嘅第285日（閏年第286日），離年尾重有80日。
<< - 10月 - >>



大件事
1492年：哥倫布支船隊去到加勒比海，以為到咗南亞洲。
1805年：拿破崙親自帶軍佔領慕尼克。
1810年：首屆慕尼黑啤酒節，慶祝巴伐利亞王子路德維希一世（德文：Ludwig I. (Bayern)）嘅婚禮。
1822年：巴西佩德羅一世稱帝。
1823年：蘇格蘭人Charles Macintosh（英文：Charles Macintosh）賣第一件雨褸。
1938年：日本侵華，日本軍喺大亞灣登陸，準備打過去廣州。
1942年：泰國中央銀行成立。
1951年：《毛澤東選集》第一卷出版，定價1.5緡人民幣。
1968年：西屬畿內亞由西班牙獨立，改名為赤道畿內亞。
1984年：英國首相戴卓爾夫人逃過一次暗殺，當時保守黨響布賴頓召開年會。開會之前一晚，戴卓爾夫人入住嘅酒店俾愛爾蘭共和軍放炸彈，發生爆炸，戴卓爾夫人住係响爆炸上面四層，冇受傷。
1986年：英女王伊利沙伯二世訪問中國，英女王伉儷响中國逗留咗一個星期，去過[[北
京]]、上海、昆明、西安同埋廣州，重見咗鄧小平。
1999年：穆沙拉夫發動軍事政變，上台做巴基斯坦總統，嚟維持國家動盪嘅局面。
2000年：美國海軍科爾號驅逐艦喺也門亞丁港畀阿蓋達組織襲擊，17死39傷。
2002年：印尼巴里島一間夜總會發生一連串爆炸，一共202人死，死者唔少係澳洲遊客。印尼政府話呢係同阿蓋達組織有聯繫嘅印尼伊斯蘭激進組織「回教祈禱團」策動嘅。
2003年：秦瀋客運專線通車，係中國首條高速鐵路。
2005年：中國神舟六號載人飛船由酒泉衛星發射中心升空，載有兩名太空人費俊龍同聶海勝，會喺預定軌道停留5日。
2005年：中華人民共和國第十屆運動會喺江蘇南京開幕，賽期至10月23號。
2012年：中國南方航空327號班機改用空中巴士A380執勤，成為中國由嗰款客機執勤嘅首條遠程定期國際航班。
2021年：香港一名48歲姓韋的士司機喺西環畀搭客用利器鎅頸而死。
中國新聞

《中國新聞》（China News）係中國中央電視台中文國際頻道（CCTV-4）嘅新聞節目，逢整點滾動播出。
中國國際電視台

（英文：China Global Television Network，縮寫CGTN），又叫做中國國際電視台，係中央廣播電視總台擁有嘅一個全球性電視網。佢前身係中國中央電視台（央視）嘅外語國際頻道（包央視英語紀錄、英語新聞頻道以及西班牙語、法語、阿拉伯語、俄語國際頻道），嚮北京時間2016年12月31日12:00開播。
喺中國大陸，CGTN所有頻道唔係各個地方嘅電視都收得到。

爭議
中國國際電視台一般被視為中國政府嘅官媒，報道會站喺北京政府立場，亦因為咁引起咗一啲關於公正性同埋假新聞爭議，引起一啲批評。

被美國列為「外國使團」
2020年2月18號，CGTN同新華社等5間中國媒體被美國國務院認定為「外國使團」，並作為北京當局嘅宣傳新聞機構。有匿名國務院官員回應事件嘅時候，就話大家都知道佢哋永遠都係被國家控制，而且隨著時間發展，攻擊性亦越來越強。

香港逃犯條例爭議相關唔公正報導
2020年5月26號，英國通訊管理局決定，對CGTN喺2019年8月11號至2019年11月21號期間，報道香港逃犯條例爭議缺乏應有嘅公正作出處罰，而CGTN可能面臨罰款或者吊銷廣播執照。英國通訊管理局亦表示，佢哋仲調查緊其他3宗有關CGTN嘅投訴。

涉嫌製造假新聞為新疆種族滅絕問題洗白
新疆維吾爾族人被指受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月新疆棉花風波，多個國際品牌發表聲明批評中國強迫新疆維吾爾族人勞動，因此唔再用新疆棉花。事件引起全球唔少關注，中國環球電視網喺3月28號刊出署名「布望」（Laurène Beaumond）嘅法國自由記者評論，該記者聲稱新疆無迫害人權、種族滅絕等問題，但法國《世界報》（Le Monde）就查證，發現法國並無呢個記者。事件引起外界批評，戰略研究基金會（FRS）研究員彭達茲就抨擊，話中國官媒竟然以假記者名義、用法語發表文章，令人難以想像。事件被揭發之後，中國外交部發言人華春瑩被問到「布望」嘅詳細身分，但佢就只係話唔方便透露。
中韓關係

中韓關係或韓中關係（韓文：한중 관계／韓中 關係 Hanjung gwan'gye */?），係指中華人民共和國同朝鮮半島南半部地區嘅大韓民國之間嘅雙邊外交關係。兩國喺經濟上嘅交流喺1975年開始，而雙方喺1992年先正式建交始邦交正常化，之前大韓民國因堅定嘅反共立場，長期同持反共立場並擁護三民主義嘅中華民國政府保持官方關係。
由1992年8月24號，中韓兩國正式建交後，韓中關係係咁提高，雙方高層互訪頻繁，經貿、文化、人員往來發展得好快。1992年9月27號，時任韓國總統盧泰愚喺兩國建交1個月後，就率龐大訪華團出訪中國，去接見中共中央總書記江澤民、中國國家主席楊尚昆、中國國務院總理李鵬等領導人。雙方喺北京發表《中韓新聞公報》，並簽咗《中韓貿易協定》、《中韓投資保護協定》、《中韓關於設立經濟、貿易、技術聯合委員會協定》、《中韓科學技術協定》:183-185:832-834。1997年12月，金大中訪華嗰陣，兩國關係被提升做「面向21世紀的合作夥伴關係」:247-251:841。2003年，兩國關係提升做「面向21世紀的全面合作夥伴關係」:287:847。2008年5月，李明博訪華嗰陣，兩國關係被再次提升做「中韓戰略合作夥伴關係」，令雙邊關係走向成熟:350-352:841。
九龍街道

九龍街道係中國貴州六盤水六枝特區下轄嘅一個街道辦事處。
2015年3月27號，貴州省人民政府批復同意六枝特區鄉鎮行政區劃調整，新設置嘅九龍街道轄原平寨鎮青龍社區、河灣社區、營盤社區、那平路社區、公園路社區、文化路社區、團結路社區、茶山村、五龍村、小寨村、波凹村、波乍村，辦事處駐營盤社區。

行政區劃
九龍街道下轄以下地區：
公園社區、文化路社區、營盤社區、團結路社區、那平路社區、五龍村、波凹村、波乍村、營盤村、河灣村、小寨村同埋茶山村。
花都站

花都站（粵拼：faa1 dou1 zaam6）係中國廣東廣州嘅火車站，2020年11月30號起好，喺花都區中心偏西，廣州北站站場西邊。
呢個站亦係淨限高鐵停站嘅火車站，佢亦係廣州其一距離地鐵站最近嘅高鐵站，隔籬冇幾遠就係廣州北地鐵站。
張晉

張晉（英文：Max Zhang，1974年5月19號—）係中華人民共和國男演員，重慶人，曾經係武術運動員，退役後做武術指導，2000年開始幕前，憑2013年電影《一代宗師》攞香港電影金像獎最佳男配角獎。佢老婆係香港藝人蔡少芬。
雲達不萊梅體育會

雲達不萊梅體育會係德國甲組足球聯賽球隊，1899年喺德國不萊梅成立。
詹可琳

詹可琳（Kimmi Tsim，原名詹植芝，9月25號—）係香港女藝人，做過演員、節目主持人、活動司儀同娛樂新聞主播。香港大學（會計及財務）畢業，識講廣東話、普通話同英文。曾經喺現代教育補習社任教初中英文，專長係網球，2019年加入無綫電視。
沙卜勤

沙卜勤（德文：Saarbrücken，又譯薩爾布魯根）係德國沙亞嘅首府，人口18萬。
斯特拉斯堡

斯特拉斯堡（法文：Strasbourg，讀/stʀazbuʀ/；阿爾薩斯話：Strossburi，讀/ˈʃtɾɒːs.b̥u.ɾi/；德文：Straßburg，舊寫 Strassburg）係法國東北面一個城市，係阿爾薩斯大區（Alsace）地方大城。1999年市區人口65萬。個城好近德國邊境，係下萊茵省（Bas-Rhin）省城。
斯特拉斯堡係歐洲重鎮，歐盟好多重要機構都響度設總部，包括歐洲人權法院、歐洲申訴專員辦公室、歐洲快速反應部隊、歐洲藥物及保健質素管理局同埋歐洲視聽觀察中心（European Audiovisual Observatory）。另外，歐盟委員會同歐洲理事會雖然將總部設喺比利時布魯塞爾，但係就規定每年都要喺斯特拉斯堡開一次會。
斯特拉斯堡係個工業同工程要地，交通發達，有好多公路、鐵路、河道。佢有萊茵河第二大港，排響德國杜伊斯堡（Duisburg）之後。萊茵河航運中央委員會總部都響城度。
斯特拉斯堡城中央部份歷史悠發，中間個大島（英文：Grande Île, Strasbourg）（Grande Île）1988年畀聯合國教科文組織定做世界文化遺產，係第一次成個市中心得到咁嘅榮銜。個城係阿爾薩斯文化一部份，貫通法德兩國文化，有拉丁同日爾曼元素。
水戶線

水戶線（日文：水戸線／みとせん Mito sen */?）係東日本旅客鐵道（JR東日本）連接栃木縣小山市小山站同茨城縣笠間市友部站嘅鐵道路線（幹線）。
日本指南鐵路指南
湘南新宿線

湘南新宿線（日文：湘南新宿ライン／しょうなんしんじゅくライン Shōnan Shinjuku Rain */?）係位於日本關東地方嘅區域鐵路運行系統，由東日本旅客鐵道（JR東日本）營運。
日本指南鐵路指南
中華民國總統府

總統府係中華民國總統、副總統（中文：中華民國副總統）嘅幕僚機關，專責處理同總統、副總統有關嘅行政事務；喺1948年5月20號成立，其機關法人前身為國民政府。
何志偉

何志偉（1982年5月14號—）係臺灣民主進步黨政治人，現任中華民國總統府副秘書長，曾經做過立法委員、臺北市議會議員，2014年獲第一高票連任。早期為從事電台節目主持人、黨工出身。2018年，時任臺北市第二選舉區立委姚文智請辭後，何志偉獲得黨內徵召參與補選並勝出。2020年，以創新高嘅得票數同得票率連任。
黃偉哲

黃偉哲（1963年9月26號—）係台南市人，民主進步黨籍，現任台南市長，曾任中華民國立法委員（2005年至2018年）。
東北本線

東北本線（日文：東北本線／とうほくほんせん Tōhoku honsen */?）係位於日本關東及東北地方嘅鐵路幹線，由東日本旅客鐵道（JR東日本）經營，起於東京都千代田區嘅東京站，訖於岩手縣盛岡市嘅盛岡站。
東海道本線

東海道本線（日文：東海道本線），係日本JR集團嘅鐵路線，連接東京都東京站同兵庫縣神戶市神戶站，客運部份分屬東日本旅客鐵道、東海旅客鐵道同西日本旅客鐵道，貨運部份屬日本貨物鐵道。
流山線

流山線係日本千葉縣一條通勤鐵路線，係流鐵公司喺千葉縣松戶市馬橋站同流山市嘅流山站營運嘅一條鐵路線。以前叫松戶流山線或者松戶流山電鉄，2008年8月1號改為而家個名。而家用得最多嘅係而家個名嘅簡稱——流鐵。
呢條線係流鐵公司營運嘅唯一一條線，令流鐵公司變成一個只係營運5.7公里又無子公司嘅特別公司（唔似山萬或者東方地產同佢嘅迪士尼線）。短嘅線路嘅功能就好似一條由流山市中心延伸到JR East常磐線嘅鏈。但係筑波快線喺2005年8月24號開通之後，客量急速下降。Suica同PASMO嘅卡又用唔到，流鐵又無計劃為呢條線引進呢啲系統。
流鐵係全日本唯一無官方網站嘅鐵路公司。

史
流鐵喺1913年11月7號合併成為流山輕鐵，重喺1916年3月14號開通軌距762mm嘅鐵路。後來喺1922年11月改名為流山鐵路公司，喺1924年重建咗一條軌距係1067mm嘅鐵路。
流山鐵路公司喺1949年改名為流山電氣鐵路公司，1967年改日文名，1971年改為松流電氣鐵路公司，2008年改為流鐵。

站
所有站都喺千葉縣。
流鐵流山2000系EMU Wakaba
阪和線

阪和線（平假名：はんわせん）係日本大阪府大阪市天王寺區嘅天王寺站去到和歌山縣和歌山市嘅和歌山站嘅鐵路線。呢條線係屬於JR西日本嘅路線。另外，重有一條支線喺大阪府堺市嘅鳳去到大阪府高石市東羽衣站，坊間又叫佢做羽衣線。

慨況
阪和線嘅鶴丘站
阪和線係大阪市區南部終點站天王寺向南嘅延伸，經大阪府南面嘅各個城市去和歌山嘅線。喺路線圖用橙色表示，揀呢隻色嘅理由係認為呢條線係前往陽光溢出大地嘅印象。阪和線除咗同南海電鐵有競爭之外，重同大阪市交通局嘅御堂筋線，谷町線同埋阪堺電車呢啲路線競爭。喺1994年關西國際機場開咗之後，阪和線亦成為連接新機場嘅主要路線，空港特急經過京都線同大阪環狀線之後會入去阪和線。而阪和線自己嘅紀州路快速會同關空快速併結，紀州路快速會南下去到告歌山，關空快速喺日根野之後會經支線入去機埸。
喺鳳站去東羽衣站嘅支線一般會叫做羽衣線（羽衣支線，東羽衣線）。重有一條喺杉本町站分支去到八尾站嘅線，2004年停駛，2009年正式廢止。呢條叫做「阪和貨物線」或者係「阪和聯絡線」，不過，呢條唔係阪和線嘅一部份，而係關西幹線支線。

列車
同JR會社其他線一樣，會分做特急、快速、區間快速同普通等等唔同嘅級數。

特急
特急車有同紀勢本線直通嘅特急黑潮號、「スーパーくろしお」號同埋海箭號。會用381系嚟行。另外有去機場嘅遙號（關空特急）。特急車喺天王寺去到日根野期間都好少會停車，而遙號喺天王寺開車之後，係唔會停，一直開到機場。而遙號有佢嘅專用車281系。

快速
快速只係會停大站，會停天王寺、堺市、三國丘、鳳、和泉府中、東岸和田、熊取、日根野、和泉砂川、紀伊、六十谷同埋和歌山。紀州路快速同關空快速會係大阪環狀線嘅天王寺開出嚟，逆時針行一圈後喺天王寺入去阪和線。主要會用221系同223系嚟行。
阪和線嘅225系電聯車

區間快速
區間快速喺鳳去到和歌山一段係會站站停嘅，而B快速就喺熊取去到和歌山站站停。而其餘嗰段會同快速一樣。主要會用221系同223系嚟行。

普通
普通就係會喺每一個站都會停車。主要會用103系同205系嚟行。
圖魯茲

圖魯茲（法文：Toulouse），又譯吐露詩，係法蘭西第四大城，人口120萬。
廣東省二沙體育訓練中心

廣東省二沙體育訓練中心，又嗌二沙體育訓練基地，係中國廣東廣州一體育訓練中心，位置喺廣州市越秀區嘅二沙島入面嘅西邊。佢既係廣東最大嘅體育訓練基地，又係中國大陸入面最早起嘅優秀體育人才訓練基地。呢間訓練中心喺1954年係為咗要應付中國體育代表團要去參加第16屆奧運會嘅關係嚟起咗呢間訓練基地，佔地22萬平方米。

歷史
1954年：體育訓練中心完工開放，嗰陣時係中國體育代表團嘅訓練基地。之後就做咗廣東主要嘅體育訓練基地
1972年：基地改名叫「廣東省體工隊」
1993年：由廣東省人民政府嚟將佢正式改名叫「廣東省職工體育運動技術學院」
2000年：改名叫「廣東省體育運動技術學院」
2013年：改名叫「廣東省體育訓練中心」

主要任務
呢間體育訓練中心嘅主要任務係培養啲體育猛人。其中主要嘅運動專案係包括咗田徑、游水、舉重、體操、跳水、乒乓波、劍擊、籃球、排球、水上花式游水、羽毛球、網球、武術、彈床、棋牌。

出過嘅猛人
中華人民共和國體育代表團入面第一個攞咗世界紀錄嘅人：陳鏡開，舉重。
中華人民共和國體育代表團入面嘅第一個世界冠軍：容國團，乒乓波。
出名嘅奧運會冠軍：
陳偉強，舉重。
曾國強，舉重。
孫淑偉，跳水。
陳曉敏，舉重。
肖俊峰，體操。
胡佳，跳水。
勞麗詩，跳水。
馬琳，乒乓波。
楊景輝，跳水。
楊維/張潔雯，羽毛球。
陳燮霞，舉重（其後因運動禁藥被取消資格）
何沖，跳水。
楊伊琳/李珊珊，體操。
陳藝文，跳水。
全紅嬋，跳水。
凡爾賽

凡爾賽（法文：Versailles）係法國一城，伊夫林省省會，人口有9萬。凡爾賽宮就係起喺度，條《凡爾賽條約》亦係喺呢度簽。
大溪地

大溪地（法文：Tahiti）係一個島，位處南太平洋，係法屬波利尼西亞嘅經濟、文化、政治中心。呢個島屬於社會群島之中嘅上風群島，由火山活動造成，所以高山林立，島嘅周圍都係珊瑚礁。2007年人口統計數字顯示，該島人口178133，佔法屬波利尼西亞嘅68.6%。呢個島亦係南太平洋諸島嘅華人集中地。
亞維農

亞維農（法文：Avignon）係法國南部一座城，喺隆河邊，人口9萬。1309到1377年期間，天主教教廷曾經由羅馬搬嚟呢度。
征服

征服係種軍事行動，將一笪地方嘅軍隊打低後佔領同統治。
蠕蟲程式

蠕蟲程式，又叫電腦蠕蟲（英文：computer worm），係一種識自我複製去其他電腦嘅惡意程式。呢種程式通常透過電腦網絡傳播，利用安全漏洞入侵目標系統，再經受影響嘅電腦掃描並感染更多電腦。
胡淽喬

胡淽喬（Annabella Woo，前名胡心諾（Rainbow Woo）、胡薾之（Annabel Woo），1992年1月16號—），係香港KOL同前𡃁模，前組合Donut成員。2008年佢喺亞洲遊戲展《SONY PlayStation Girl》選舉大賽攞亞軍，2009年參與無綫電視遊戲節目《美女廚房》做「美少女廚神」參賽者而開始多人識，同年開始佢出寫真集，亦拍過《撲克王》、《最強喜事》等電影。
2020年頭武漢肺炎肆虐期間武漢封城，被困武漢。
許麗燕

許麗燕（英文：Irene Hui，1988年12月30號—）係香港少女模特兒，前女子模特兒組合Donut成員，退出組合後，2013年曾經出過個人寫真集，但無幾耐都逐漸淡出演藝界。
金慧君

金慧君（Yuka Kam，1994年4月19號—，藝名：KamKam）係香港模特兒，亦係女子組合Donut其中一位成員。佢2009年16歲嗰陣喺「亞洲遊戲展×香港網絡遊戲展2009」嘅「Game模」選舉攞冠軍，到2013年加入Donut做新成員，出過兩本寫真集。
陶嘉瑩

陶嘉瑩（Elise To，1994年12月14號—），係香港少女模特兒，20歲有34C乳房係媒體注意一環，組合「冬甩Donut」第四代成員其中一位。
2015年，陶嘉瑩用重考生身份就讀九龍塘陳樹渠紀念中學並且報考香港中學文憑，攞到34分好成績。Elise話：「我不會『讀死書』，我會先了解有用的內容，再把它們記住，上課時必定留心抄筆記。補習班老師提及的重點，一定全部記好，睡前再熟讀一次…」，畀人叫做「𡃁模狀元」、又話佢「翻版蔡少芬」。之前話想做「LAW霸女神」，參加大學聯招（JUPAS）考到香港大學讀工商管理。

回應李國章任校委會主席
香港大學有學生不滿前特首梁振英委任李國章做校委會主席，聯同部份教師有幾百人喺黃克競平台發起罷課集會。陶嘉瑩話：「考慮過，但好多堂好重要，所以冇去。」
何晞兒

何晞兒（Kivi Ho，1993年6月23號—），前名何嘉兒（Sweet Ho），係香港女模特兒，前女子模特兒組合Donut成員。佢喺16歲就已經加入模特兒界，亦多次做過網上遊戲公司嘅代言人。
苓雅運動園區站

苓雅運動園區站係高雄捷運橘線嘅一個車站。
林欣

J Lou（本名林欣，1996年2月20號—）係香港女YouTuber，港法混血兒，法國出世，香港成長，讀過法國國際學校同香港城市大學，精通粵語、普通話、法文、英文。佢喺2016年3月7號創立YouTube頻道，2018年開始上傳影片，頻道以英語同粵語為主，主要分享搞笑日常、各地文化等。佢曾經三次受邀請上 TED Talk 分享。

演出
呢個表唔完整，歡迎加料。
八月政變

八月政變，又叫八一九事件（Августовский путч），係指1991年8月19號至8月21號，蘇聯政府一啲高級官員試圖廢咗蘇聯共產黨中央委員會總書記兼蘇聯總統戈巴卓夫，攞返對蘇聯嘅控制權，最後係唔掂嘅一場政變。政變嘅人包括蘇聯副總統、總理、國防部長、內政部長、KGB局長、蘇聯國防委員會副主席咁，係蘇聯共產黨嘅強硬派，認為戈巴卓夫嘅改革計劃太過份，傾緊嘅《新聯盟條約》放太多權畀地方政府。呢次政變喺三日之內瓦解，戈巴卓夫恢復權力。呢件事加速咗蘇聯解體。
兩德統一

兩德統一（德文：Deutsche Wiedervereinigung）係指1990年10月3號東德併入西德，令德國統一嘅事件。

德國分裂
波茨坦會議之後，同盟國開始佔領德國，將德國分裂咗做四個國家嘅佔領區，分別由美國、英國、法國同蘇聯佔領；德國首都柏林都俾分裂咗做四個國家嘅佔領區。而沙亞就成為咗一個法國管理嘅特殊保護領。原本四個佔領國都冇諗過要將德國分裂做兩個國家，但係隨著冷戰嘅開始西方國家同蘇聯嘅關係開始變差，四個佔領區合併做一個完整嘅德國經已變得冇可能。因此喺1949年5月，三個西方國家嘅佔領區合併咗做西德；而1949年10月東德喺蘇聯佔領區成立。西德係個資本主義國家，而東德就係個社會主義國家。
安惠真

安惠真，係大韓民國嘅一個女藝人同埋歌手。
Zorn引理

Zorn's引理，又叫Kuratowski–Zorn引理，係集合論入面一條定理，佢話如果一個偏序集入面每一條鏈都有上界，咁呢個偏序集入面有最少一個極大元素。
Together

together喺英文嚟講，一般都係一齊、同時噉解。佢重可以係：
維基辭典有呢個詞嘅解釋：together

漫畫
TOGETHER! (漫畫)：日本漫畫家中垣慶嘅作品。

差唔多名
WE TOGETHER：林俊傑喺2015年3月發行嘅專輯。
BE TOGETHER：日本嘅 TM NETWORK出嘅單曲，喺DDR嘅5代跳舞機入面有呢首歌。
從今以後

《從今以後》（英文：All Shall Be Well）係2024年香港電影，由楊曜愷執導，由區嘉雯、李琳琳、太保、廖子妤、梁仲恆主演。故仔用老年女同性戀者做題材，屬《叔·叔》嘅姊妹作品。
套戲系第74屆柏林影展被選做“電影大觀”，而且攞到柏林影展泰迪熊獎。電影發行權之後賣到全世界， 比如美國發行商Strand Releasing就買左同安排9月系美國上畫。
鄭赤琰

鄭赤琰（英文：Chang Chak Yan，1936年—）係馬來西亞華人學者，喺吉隆坡出世，祖籍廣東豐順。曾經喺香港活躍，而家係現任馬來西亞大馬新聞資訊學院院長同埋香港中文大學兼任教授。佢嘅研究興趣主要包括海外華人問題、客家研究、中國外交政策、亞洲國際關係、東南亞政治等。
鄭赤琰喺香港活躍嘅時候亦有喺媒體撰寫政治評論，立場支持中國共產黨，並曾猛烈攻擊香港嘅泛民主派，亦係香港激進親中派組織「幫港出聲」嘅發起人之一。
佐治克里蒙梭

佐治克里蒙梭（法文：Georges Clemenceau，1841年9月28號—1929年11月24號）係法國政治人，兩度做法國總理，分別1906年到1909年同埋1917年到1920年任職。喺佐治克里蒙梭做緊法國總理嗰陣，佢為協約國嘅勝利做咗非常之大嘅貢獻，佢都係梵爾賽條約嘅成幀者。

生平
喺1841年9月28號，佐治喺法國西岸帕雷德地區穆伊萊龍出世。佢出身喺一個堅定嘅共和黨家庭，佢嘅屋企人原本諗住將佢培養做位物理學家。
喺1865年佐治係巴黎大學畢業，跟住佢搬咗去美國度生活。佢喺美國嘅職業係老師同記者。佐治喺美國識咗佢嘅老婆Mary Plummer，仲喺美國同佢結埋婚。喺1869，佐治搬咗返法國住。
喺1871年法國喺普法戰爭裏面輸左俾德國，5年之後（1876年）佐治成為咗法國議會嘅其中一位議員。嗰陣嘅佐治都因為普法戰爭，而知道咗統一咗冇幾耐嘅普魯士王國係個威脅，而佢都預言法國一定會喺未來再同德國打仗。
𡃴

𡃴（粵拼：ceoi4），即係書面語嘅氣味（粵拼：hei3 mei6）噉解，係人嘅嗅覺系統對散布喺空氣入面嘅一啲特定分子嘅感應。氣味分子進入鼻哥窿之後，會同鼻腔上方嘅嗅覺細胞產生反應，產生嘅生物電波通過神經傳入個腦度。人會將覺得好聞嘅𡃴嗌香𡃴，難聞嘅就嗌臭𡃴。

香𡃴
香𡃴係一種人類感官嘅感覺，可以係嗅覺或者味覺。
香𡃴根據來源可以分咗做下面呢幾類：
花香（The floral）
果香（The fruit）
木香（The woody）
草香（The herbaceous）
香料／辛香（The spicy）
軟香（The soft）
動物香（The animalic）
海洋（The oceanic）
礦物（The mineral）

臭𡃴
臭𡃴係指令人感到惡啃抑或難聞嘅氣味，多數有𠹻臭𡃴嘅物質都含有硫、氮呢啲化學元素，譬如：硫化氫（臭雞蛋味）、氨氣（尿壓味）、糞臭素等。

腥𡃴
蛋白質產生嘅𡃴，例如：血腥味、魚腥味等。

羶𡃴
肉類脂肪產生嘅臊味，例如：羊羶味。

燶𡃴、𤓓𡃴
嘢食、塑膠等經燃燒或高溫產生嘅𡃴。
陳侯午

齊桓公田午（前400年—前357年），戰國人，喺齊康公五年出世，田和代齊之後嘅第三位齊國國君，嗰陣叫「陳侯午」（上陳下土），《竹書紀年》叫田侯午，《史記》等後世史料叫田齊桓公，完整諡號係「孝武桓公」、「田齊桓公」，單字謚號係「桓公」，因為同「春秋五霸」之一嘅姜齊桓公小白相同，所以叫「田齊桓公」或者「齊桓公午」。
田齊桓公叫做「田午」，齊太公田和同埋孝大（太）妃個仔，史書話佢「弒其君及孺子喜而為公」，意思就係話佢殺咗大佬田剡而自立。在位嗰陣曾經開過稷下學宮，招攬天下賢士，聚徒講學，喺齊國度教書。曾經試過人才薈萃，彬彬大盛，齊宣王嗰陣規模達到鼎盛。
相傳名醫扁鵲曾經為佢睇症，響起病由輕到重嗰陣，扁鵲連勸咗佢三次，而田午因為諱疾忌醫而唔聽，後來扁鵲再嚟嗰陣，田午已經病入膏肓，無法醫療；扁鵲即刻走路，去到秦國，冇幾耐田午就病發而過身。《韓非子·喻老》有「扁鵲見蔡桓公」嘅故事，因齊桓公午曾遷都上蔡（家下河南上蔡），所以按當時嘅習慣齊國又叫做蔡國（蔡國原本係一個姬氏封國，當時已經滅亡），所以齊桓公又叫蔡桓公。魏惠王遷都大梁（家下河南開封）而又叫梁惠王，韓哀侯滅鄭國後遷都去鄭（家下河南新鄭）而韓國又叫鄭國，呢啲都係同樣嘅例子。
泰迪熊獎

泰迪熊獎（英文：Teddy Award）係柏林國際影展專門表揚以LGBTQ+為題材嘅電影嘅獎項，呢個獎1987年創立，1992年正式成為柏林影展官方所頒發嘅獎項，一路有“同志電影獎項嘅最高榮譽”嘅稱呼。
泰迪熊獎每年會頒發一部最佳劇情片，一部最佳短片同埋一部最佳紀錄片。直至2024年，華人電影圈總共三次（1998年《愈快樂愈墮落》、2007《刺青》、2024《從今以後》）攞到泰迪熊獎最佳劇情片。
麻沙朱色士省

麻省全名麻沙朱色士省，又叫麻薩諸塞州，（英文：Massachusetts，MA），係美國嘅一個州，州府波士頓。家陣參議員係士各布朗同克里。
波士頓乃麻省大埠，居住相當多唐人。
麻省名校有麻省理工學院同哈佛大學。
布維島

布威島繙自英文Bouvet Island。Bouvet，廣東音較近布壁。繙譯不一，有鮑威特島、波維特島，以及布韋島。
而挪威文Bouvetøya，廣東音就似布壁挨也。
莊豐嘉

莊豐嘉，台灣傳媒人，曾擔任唔同媒體嘅工作，例如新頭殼總製作、中央社董事、中央社副總編輯兼國內中心主任、台灣日報總編輯等。
聯合報

《聯合報》係臺灣綜合性報紙，聯合報系核心事業之一。1951年9月16號創刊，由《民族報》負責人王惕吾與《經濟時報》負責人范鶴言、《全民日報》負責人林頂立共同創立。聯合報每日以繁體中文發行，同《自由時報》、《中國時報》合稱臺灣三大報。
MongoDB

MongoDB係一種開源嘅NoSQL文檔數據庫，專為應對大量數據、高性能同靈活性需求而設計。MongoDB使用類似JSON嘅文檔格式儲存數據，噉樣令到數據結構更加靈活同豐富。MongoDB 提供咗一種靈活而且高效嘅方式嚟管理同儲存數據，特別適合需要快速開發同擴展嘅應用場景。佢嘅文檔導向數據模型同強大嘅查詢功能，幫助開發者能夠輕鬆處理複雜嘅數據需求。

歷史
MongoDB由MongoDB Inc.（當時係10gen團隊）喺2007年10月開發，2009年2月首度推出。2018年，MongoDB改成以伺服器端公眾特許條款分發，唔再屬於開源軟件。

特點
文檔導向嘅存儲
MongoDB 將數據儲存為文檔，呢啲文檔由鍵值對組成，類似 JSON 對象。用戶可以自由定義數據嘅格式，而無需事先設計架構。
高效能與擴展性
MongoDB 能夠處理大量數據，並且支持水平擴展（sharding），用戶可以透過將數據分佈到多個伺服器上嚟提高性能同儲存能力。
強大嘅查詢語言
MongoDB 提供咗一種靈活嘅查詢語言，支持複雜嘅查詢操作，包括對內嵌文檔同數組嘅查詢。
高可用性
MongoDB 嘅副本集功能提供自動故障轉移，確保數據嘅高可用性，對於需要持續運行嘅應用程序至關重要。
靈活嘅數據模型
用戶可以隨時添加新嘅字段，而無需修改整個數據結構，呢個令到 MongoDB 特別適合於快速變化嘅應用場景。

使用情況
網站同應用程序嘅後端數據儲存。
大數據分析同即時數據處理。
內容管理系統同電子商務平台。

優點
開發速度快：因為MongoDB嘅靈活數據模型，開發者可以快速構建同修改應用程序，而無需繁瑣嘅架構設計。
良好嘅性能：適合處理大量嘅讀取同寫入操作，特別係喺大數據同即時數據分析嘅場景中。
高可擴展性：支持水平擴展（sharding），用戶可以透過增加伺服器嚟擴展存儲同處理能力。
靈活嘅查詢語言：提供多種查詢功能，支持複雜嘅查詢同數據檢索，包括對內嵌文檔嘅查詢。
高可用性：副本集功能提供自動故障轉移，確保應用程序持續運行同數據安全。

缺點
學習曲線：對於唔熟悉 NoSQL 嘅開發者，可能需要時間去適應新嘅數據模型同查詢語言。
數據一致性：喺某啲情況下，由於MongoDB嘅分佈式特性，數據一致性管理可能變得複雜。
內存需求：MongoDB 通常需要較多嘅內存嚟提高性能，呢個喺處理大型數據集時可能成為一個問題。
事務支持：雖然 MongoDB 已經開始支持多文檔事務，但喺某啲複雜應用中，事務處理仍然唔及傳統關係型數據庫成熟。
工具同生態系統：雖然有唔少工具可用，但喺某啲特定功能上，與傳統關係型數據庫嘅成熟度相比，可能仲有差距。
林堡熙

林堡熙（英文：Eddie Lam，1995年11月14號—）係香港男演員，亦做過香港閃避球代表隊成員。佢2021年憑參加ViuTV真人騷《阿女又戀嚟》而出名，2023年佢亦參選ViuTV主辦嘅《全民造星V》，不過第一回合跌入復活區後復活失敗，喺94強止步。
陳嘉莉

陳嘉莉（英文：Kelly Chen，1993年2月28號—） 係香港女藝人，廣州出世，2015年到香港做模特兒，之後亦有參演影視作品。
王卓淇

王卓淇（粵拼：wong4 coek3 kei4；英文：Erin Wong，1991年6月26號—）係前香港無綫電視女藝員，曾經參加過嘅2014年度香港小姐競選亞軍等。

簡歷
王卓淇係廣東廣州人，阿爸係護膚品生產商，家境唔錯。佢讀到碩士，個樣幾分似似陳法拉，所以傳媒封佢做「碩士法拉」。做過J2節目《安樂蝸》主持，亦參與劇集拍攝，第一套劇《愛情食物鏈》已經做第三女主角。佢2021年同無綫完約，返鄉下廣州個人發展。
此外，佢亦係一位貓奴，養咗一對貓咪，分別係異國短毛貓「豬寶仔」（灰虎紋）、英國短毛貓「銀寶仔」（銀影）。
吳婕妤

吳婕妤（Aily Ng，1993年8月15號—）係香港模特兒，湖南出世，2013年曾經同另一模特兒艾美琦夾埋組合AD2，但因為太過出位惹人反感，所以最後拆夥。另外，佢亦承認自己曾經到韓國整容。
坂部佩莎

坂部佩莎（Lezona Sakabe，2001年6月28號—），係香港女藝人，2021年參與ViuTV搞嘅真人騷選秀《全民造星IV》，最後60強止步，之後加入係女子組合MORII GIRLS。
坂部佩莎係日港混血兒，美國出世，但唔識日文，細個移居香港，做過家燕媽媽藝術中心嘅Honey Bees成員。
黃斯琪

黃斯琪（CK Wong，1997年1月24號—），係香港女歌手，2021年參與ViuTV搞嘅真人騷選秀《全民造星IV》，最後攞到第9名，不過未有獲邀加入官方女團，撇除拒絕受邀嘅楊安妮，佢係名次最高嘅落選參賽者。不過佢之後獲趙展彤邀請加入第二個由《造星IV》參賽者自組組合Strayz，做咗其中一位成員。
趙啓嵐

趙啓嵐（英文：Matt Jiu，2009年9月4號—）係香港童星，曾經參與唔少電視節目演出，亦有拍攝平面廣告。
邵初

邵初（英文：Kristy Shaw，1994年5月4號—）係香港無綫電視女藝員，2021年度香港小姐競選嘅季軍兼友誼小姐。

簡歷
邵初係中越混血兒，祖籍上海，喺英國對衡大學畢業，畢業後做過企業管理職務。
邵初喺2021年參選香港小姐，係其中一位歲數最大（27歲）嘅入圍佳麗，最後先攞到友誼小姐，再攞埋季軍，係繼2014年邵珮詩後又一位成功晉身三甲嘅友誼小姐。
梁采貽

梁采貽（英文：Khaki Leung，1999年9月28號—），原名梁家琪，係香港無綫電視女藝員，2022年度香港小姐競選20強佳麗。

簡歷
梁家琪本身係澳洲悉尼大學傳理系碩士生。梁家琪22歲嗰陣畀1988年國際華裔小姐季軍郭秀雲（中文：郭秀雲）提名參選2022年度香港小姐競選，讚佢似後生版嘅荷里活女星劉玉玲，最後19強止步，賽後加入無綫電視。2024年，佢改藝名叫梁采貽，避免同另一位電視藝人梁嘉琪撈亂。
王子蝶

王子蝶（英文：Gabrielle Wang，1998年7月10號—）係香港無綫電視女藝員。

簡歷
王子蝶喺香港中文大學碩士畢業，參選2022年度香港小姐競選之前係商業估值分析師，最後19強止步，賽後加入無綫電視。
王嫿嫿

王嫿嫿（英文：Anna Wang，1995年11月7號—）係香港無綫電視女藝員，2021年度香港小姐競選20強佳麗。

簡歷
王嫿嫿喺青島出世，2015年蒙特利爾華裔小姐攞季軍，讀過麥基爾大學商學院市場學商學士，之後喺讀北京電影學院2016級國際班畢業，跟住再去讀香港浸會大學傳理系碩士畢業。2021年喺香港參選2021年度香港小姐競選，入到16強後止步。落選後無綫電視仍然簽佢做藝員。
10月14號

10月14號係公曆年嘅第287日（閏年第288日），離年尾重有78日。
<< - 10月 - >>



大件事
1066年：諾曼人喺希斯汀打贏希斯汀戰役，英王哈羅德二世戰死。
1806年：耶拿同奧爾斯塔特戰役（英文：Battle of Jena–Auerstedt），拿破崙打敗普魯士軍隊。
1912年：美國總統西奧多羅斯福喺密爾華基遇刺，醫生診斷攞出彈頭會有危險，羅斯福終身都留住爾粒彈頭喺體內。
1920年：英國牛津大學頭一次頒學位畀女學生。
1944年：隆美爾因為牽涉入政變「7月20號密謀案（德文：Attentat vom 20. Juli 1944）」，被逼服毒自殺。
1949年：由陳賡率領嘅中國人民解放軍進駐廣州。
1964年：美國民權運動領袖馬丁路德金攞諾貝爾和平獎，係個獎有史以嚟年紀最輕嘅得主。
1972年：香港銅鑼灣大丸百貨嘅化妝品部貨倉發生煤氣爆炸，2死81傷。
1981年：穆巴拉克當選埃及總統，接替6號遇刺死咗嘅沙特。
1990年：珠江隧道喐手起，係廣州首條跨過珠江嘅隧道，重係中國大陸首條用沉管法嚟設計施工嘅水底隧道。
2004年：中華人民共和國同俄羅斯聯邦簽訂《中華人民共和國和俄羅斯聯邦關於中俄國界東段的補充協定（中文：中华人民共和国和俄罗斯联邦关于中俄国界东段的补充协定）》，確定黑瞎子島同阿巴該圖洲渚地區嘅歸屬問題。
2006年：聯合國安全理事會一致通過《聯合國安理會1718號決議》，制裁日前進行核試嘅北韓；北韓對此決議則回應「視同宣戰」。
2007年：2007年世界軍人運動會（英文：2007 Military World Games）喺印度海得拉巴開幕，賽期至10月21號。
2009年：香港特別行政區行政長官曾蔭權喺香港立法會發表《2009至2010年度香港行政長官施政報告（中文：2009至2010年度香港行政長官施政報告）》，其中建議派慳電膽購物劵，被指明益親家莫錦泉（曾蔭權大仔曾慶衍嘅外父），是為慳電膽事件。
2010年：喺智利礦坑意外困咗喺地底69日嘅33個工人冚嘭唥安全救返上嚟。
2018年：‎2018年拜仁州議會選舉。
2019年：香港人權民主法案集氣大會喺遮打花園搞，促請美國國會盡快審議《香港人權與民主法案》，主辦單位宣稱有13萬人參加。
2019年：西班牙最高法院（西班牙文：Tribunal Supremo (España)）以煽動叛亂同濫用公款罪判9名加泰隆尼亞獨派領袖9年至13年有期徒刑。
2021年：高雄城中城大樓火災（中文：高雄城中城大樓火災），46死41傷。
2021年：意大利航空中止營運。
2022年：英國財政大臣關浩霆畀首相卓慧思免職，係第二次世界大戰後任期第二短嘅財政大臣。侯俊偉接任財政大臣。
2023年：2023年澳洲土著之聲公投。
小學校際常識大賽2023

小學校際常識大賽2023係全港青年學藝比賽大會同新城電台合辦嘅小學校際問答比賽，由預賽「小學常識挑戰賽2022」成績最好嗰27隊參加。由葉文輝、陳以禔主持。

參賽資格
喺2022/23學年喺香港教育局註冊嘅小學讀緊四年級至六年級嘅學生。

比賽環節
學術必答題
以學科知識為主，紅、藍、橙組順序作答，每組會會有底分100分，限時120秒內回答12條題目，答啱加20分答錯或棄權唔扣分，限時內答啱全部題目，額外加30分。
睇片考腦筋
考驗理解同分析能力，同學先睇一段短片，然後回答六題搶答題，每題限時10秒內作答，答啱加30分，答錯扣20分，不設補答。
競技鬥快砌
考驗觀察力、記憶力同團隊合作，各組同學同時觀察所屬組別盲盒內嘅模型，可以用紙筆描繪模型手稿，限時90秒；每組每次派一位同學到物資枱上找尋適合嘅模型組件，每組有三輪取件機會，於限時5分鐘內，以最短時間，鬥快還原盲俠內嘅模型。第一名可得50分，第二名得30分，第三名可得10分，未能於限時內完成嘅組別得0分。除咗形狀之外，如組件顏色完全一致，可額外獲得30分，各組都享有一次補砌機會，但唔會有額外取件機會。
常識搶答題
限時內搶答題目，每題限時10秒內作答，答啱加30分，答錯或棄權扣20分，所有題目都不設補答。
馬來西亞州屬及聯邦直轄區

馬來西亞州屬及聯邦直轄區（馬來話：Negeri dan Wilayah Persekutuan di Malaysia）係馬來西亞嘅13個州同3個聯邦直轄區組成嘅聯邦國家。11個州屬同兩個聯邦直轄區喺馬來西亞半島，另外兩個州屬同一個聯邦直轄區就喺婆羅洲島。

管治
9個馬來西亞州屬被一名世襲統治者統治，緊接住係作為政府首腦嘅州務大臣。柔佛、吉打、吉蘭丹、彭亨、霹靂、雪蘭莪同登嘉樓嘅統治者叫做蘇丹。森美蘭統治者叫做嚴端，玻璃市州統治者叫做拉惹。國家元首作為聯邦首長，喺九名馬來統治者中選出（實際上係輪流擔任），任期五年。英國前殖民地嘅檳城、馬六甲、沙巴同沙撈越由州元首領導，緊接住係首席部長作為首腦。
各州都有一院制嘅州議會。州議員喺各自嘅選區選舉而生。由州統治者委任嘅州政府首長通常係議會中多數黨領袖。州議會每屆任期為五年，除非畀州統治者喺州政府首腦嘅建議下提早解散。通常，馬來西亞半島嘅州議會都會同國會同步解散，以方便州議會選舉可以同國會選舉同步進行。但係，州統治者仍然有權解散州議會。
作為聯邦制國家，馬來西亞嘅治理權分配做聯邦政府同州政府。聯邦政府同州政府特定嘅責任喺馬來西亞憲法第九表中列出。

新加坡同汶萊
新加坡喺馬來西亞1963年9月16號成立以嚟一直係馬來西亞嘅州屬，直到1965年8月9號獨立。
汶萊曾經被邀請加入馬來西亞聯邦，但係基於幾項問題，包括汶萊蘇丹喺馬來西亞嘅地位、汶萊石油稅分配同埋反對黨喺斯里巴加灣市進行嘅抵抗而拒絕。

其他
可可斯（基林）群島係澳洲嘅領土，曾經係海峽殖民地一部分。
聖誕島係澳洲嘅領土，曾經係海峽殖民地一部分。

沙巴同沙撈越
主持沙撈越州立法議會大樓嘅建築物
根據1963年《馬來西亞協定》，沙巴州同埋沙撈越州同馬來亞以及新加坡聯邦現有州份合併，組成馬來西亞一個獨立州。沙巴同沙撈越嘅代表要求更高嘅自治度作為討價還價嘅一部分，分別包含喺20點協議同18點協議入面。亦有人爭辯話，沙巴同沙撈越整體上同馬來亞擁有同等地位，但係馬來西亞《憲法》將呢兩個實體列為馬來西亞13個州中嘅其中兩個，同馬來西亞半島相比，沙巴州同沙撈越州擁有較多移民，對國家稅收某啲控制以及對土地同地方政府嘅立法權等方面仍然有相對較高嘅自治權。
馬利奧派對9

馬利奧派對9（英文：Mario Party 9），係由任天堂同埋ND Cube合作開發嘅派對遊戲，2012年喺Wii度推出。
馬利奧派對10

馬利奧派對10（英文：Mario Party 10），係由任天堂同埋ND Cube合作開發嘅派對遊戲，2015年喺WiiU度推出。
馬利奧派對最佳100小遊戲

馬利奧派對最佳100小遊戲（英文：Mario Party: The Top 100），係由任天堂同埋ND Cube合作開發嘅派對遊戲，2017年喺任天堂3DS度推出。
馬克—安德烈·達史特根

馬克-安德烈·達史特根（德文：Marc-André ter Stegen，1992年4月30號—）係德國職業男足球員，司職守門員，而家效力緊西甲球會巴塞隆拿。
馬凱

馬凱（英文：Victor Mallet；1960年5月14號—）係英國傳媒工作者，依家係英國報紙《金融時報》亞洲新聞編輯。

簡歷
馬凱喺温車士打公學同牛津大學墨頓書院畢業後，做過路透社同牛津大學出版社，之後加入咗《金融時報》。佢被派駐香港多年，2017年11月開始做香港外國記者會第一副主席。
2018年10月，馬凱申請延長半年工作簽證被港府拒絕，只係俾7日短期旅遊簽證。港府堅持唔公開理由，外界認為理由係佢2018年8月請過香港民族黨召集人陳浩天到記者會演講，得罪咗北京政府同港府。呢件事令人擔心香港嘅高度自治同新聞自由係咪少咗。2018年11月，馬凱用遊客身份到香港，畀入境處查問咗幾個鐘之後被拒絕入境。
馬列主義

馬克思列寧主義（以下簡稱馬列主義）係由前蘇聯獨裁共產主義者列寧發展出嚟嘅馬克思主義，後又有史太林主義、毛澤東思想，主體思想等流派。中國共產黨至今仍然將馬列主義定做指導思想。
東方足球隊

（英文：Eastern Football Team），簡稱東方，係香港一間足球會，而家係香港超級聯賽參賽球隊之一。
2016年4月22號，東方作客以2:1擊敗南華，提早一輪奪得2015/16年球季港超聯冠軍，事隔廿一年之後再次奪得頂級聯賽錦標。教練陳婉婷更列入健力士世界紀錄大全，成為全球第一位女教練奪得男子職業足球頂級聯賽冠軍。同年7月亦爆出亞冠退賽風波，先係因財政問題而退出亞冠，但香港足球總會未同亞洲足協傾過佢退賽啲事，令亞冠參賽隊節外生枝，同時亞洲足協唔承認東方隊退賽一事。同年11月21號，香港足球總會宣佈東方足球隊強制參加2017年亞冠賽事。
香港議會選舉籌備委員會

香港議會選舉籌備委員會（中文簡稱：香港議會籌委會；英文：Hong Kong Parliament Electoral Organizing Committee／HKPEOC）於2022年7月27號喺加拿大多倫多宣佈成立，當時開名嘅成員包括袁弓夷、何良懋同梁頌恆。其目標為令到靠民主選舉產生嘅香港議會（英文：Hong Kong Parliament／HK Parliament／HKP）於2023年浮頭，成為代表香港人嘅政治機關，同中共授權而非人民授權嘅香港特區政府唱對台。香港保安局於2022年8月3號宣佈香港警察按照國安法通緝上述三人。梁頌恆於2022年12月30號聲明退出該組織。

理念傍目標
香港議會籌委會認為民主係天賦人權嘅一部分，每個人都應該享受到民主選舉。佢哋認為自從港區國安法正式實施後，立法會已不能再代表香港人，所以需要自行設立議會。

責任
確保選舉同議會係公平、公正同透明
協助當選議員熟習並履行其職責
協助香港議會成立，但議會嘅規畫同策略由當選咗嘅議員制定。香港議會籌委會並唔會影響議會規畫同角色

工作進度
香港議會籌委會喺2022年7月27號嘅記者會上宣佈成立後，喺2023年7月1號嘅國安法研討會上發佈選舉法初稿。

選舉法初稿內容
依照聯合國《公民權利和政治權利國際公約》第二十五條，所有香港公民皆有權參與公共事務並享受平等嘅選舉與被選舉權。而為咗確保選舉公平、公正、透明，選舉流程將接受國際監察人員和選舉委員會嘅監督。
任何參選人需取得唔少於總有效選票嘅3%。先可以獲得議會議席
任何年滿16歲嘅香港公民都有權投票
任何年滿21歲嘅香港公民都有權參選
香港議會籌委會將設立獨立選舉委員會，負責舉辦普選同監察選舉過程
將設立選舉糾紛解決機制，呢個機制將會處理選舉過程中嘅不公行為同選舉結果引起嘅爭議
所有候選人有權平等向公眾表達佢立場同政策建議
議會將設有35席，如果候選人數目不足，議席數量將會係候選人數目嘅80%
議員任期將會係4年
第一屆選舉將只會有一個超級選舉
選舉程序包括透明、競爭、選票投放、開票同選舉結果公告等環節
選舉經費上限為20萬美金
選委會委託國際機構監察選舉
如有發現選舉舞弊，將取消參選人資格
選舉法鼓勵公眾討論選舉改革
如議員喺任期內未能完全履行議員職責，選委會將展開補選